NORAKSTS

|  |  |
| --- | --- |
| 26.05.2016. | Nr.6/3 |

###### PAR PAŠVALDĪBAS ATBALSTU

###### PRIVĀTAJAM BĒRNU UZRAUDZĪBAS PAKALPOJUMA SNIEDZĒJAM

(ziņo I.Škutāne)

 **Atklāti balsojot ar 14 balsīm PAR –**S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma “Par pašvaldībām” 6.panta pirmās daļas 6.punktu un 12.pantu, 15.panta pirmās daļas 4.punktu, Ministru kabineta 2013.gada 16.jūlija noteikumiem Nr.404 “Prasības bērnu uzraudzības pakalpojuma sniedzējiem un bērna uzraudzības pakalpojuma sniedzēju reģistrēšanas kārtība”,

**JELGAVAS PILSĒTAS DOME NOLEMJ:**

1. Noteikt pašvaldības atbalstu privātajam bērnu uzraudzības pakalpojuma sniedzējam, kurš sniedz pilna laika bērnu uzraudzības pakalpojumu (turpmāk – bērnu uzraudzības pakalpojuma sniedzējs), par vienu bērnu mēnesī no pusotra gada vecuma līdz pamatizglītības ieguves uzsākšanai – 60,00 *euro* (sešdesmit *euro*).
2. Apstiprināt nolikumu “Pašvaldības atbalsta piešķiršanas kārtība privātajam bērnu uzraudzības pakalpojumu sniedzējam” (pielikumā).
3. Uzdot Jelgavas pilsētas pašvaldības iestādei “Jelgavas izglītības pārvalde” organizēt visas nepieciešamās darbības, kas saistītas ar pašvaldības atbalsta piešķiršanu privātajam bērnu uzraudzības pakalpojuma sniedzējam.
4. Lēmums stājās spēkā 2016.gada 1.jūlijā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 26.maijā